ਸਮੱਗਰੀ: ਜੈਕ ਮੈਰਿਟ ਅਤੇ ਸਸਕੀਆ ਜੋਨਜ਼ ਦੀ ਲੰਡਨ ਬ੍ਰਿਜ 'ਤੇ ਹੋਈ ਛੁਰੇਬਾਜ਼ੀ ਦੀ ਘਟਨਾ ਦੌਰਾਨ ਇਨ੍ਹਾਂ ਦੋਹਾਂ ਦੀ ਮੌਤ ਹੋ ਗਈ ਸੀ

ਕੈਂਬਰਿਜ ਯੂਨੀਵਰਸਿਟੀ ਗਰੈਜੂਏਟ, 23 ਸਾਲਾ ਸਸਕੀਆ ਜੋਨਜ਼ ਅਤੇ ਇਕ ਹੋਰ ਪੁਰਾਣੇ ਵਿਦਿਆਰਥੀ ਜੈਕ ਮੈਰਿਟ 'ਤੇ ਜਾਨਲੇਵਾ ਹਮਲਾ ਹੋਇਆ ਸੀ।

ਸ਼ੁੱਕਰਵਾਰ ਨੂੰ ਮਸ਼ਹੂਰ ਲੰਡਨ ਬ੍ਰਿਜ 'ਤੇ ਹੋਈ ਛੁਰੇਬਾਜ਼ੀ ਦੀ ਘਟਨਾ ਦੌਰਾਨ ਇਨ੍ਹਾਂ ਦੋਹਾਂ ਦੀ ਮੌਤ ਹੋ ਗਈ ਸੀ। ਇਸ ਦੇ ਨਾਲ ਹੀ 28 ਸਾਲਾ ਹਮਲਾਵਰ ਦੀ ਪੁਲਿਸ ਦੀ ਗੋਲੀ ਨਾਲ ਮੌਤ ਹੋ ਗਈ ਸੀ।

ਇਹ ਵੀ ਪੜ੍ਹੋ:

ਹਮਲਾਵਰ ਜਿਸ ਦਾ ਨਾਮ ਉਸਮਾਨ ਖ਼ਾਨ ਸੀ, ਨੂੰ ਦਸੰਬਰ 2018 ਵਿੱਚ ਹੀ ਜੇਲ੍ਹ ਤੋਂ ਰਿਹਾਅ ਕੀਤਾ ਗਿਆ ਸੀ। ਪੁਲਿਸ ਨੇ ਇਸ ਨੂੰ ਅੱਤਵਾਦੀ ਘਟਨਾ ਕਰਾਰ ਦਿੱਤਾ।

ਜੈਕ ਮੈਰਿਟ ਦੇ ਪਰਿਵਾਰ ਦਾ ਕਹਿਣਾ ਹੈ ਕਿ ਉਹ ਆਪਣੀ ਗਰਲਫਰੈਂਡ ਨਾਲ ਭਵਿੱਖ ਬਾਰੇ ਸੋਚ ਰਿਹਾ ਸੀ।

ਮੈਰਿਟ ਅਤੇ ਜੋਨਜ਼ ਦੇ ਪਰਿਵਾਰਾਂ ਨੇ ਆਪਣੇ ਬੱਚਿਆਂ ਨੂੰ ਸ਼ਰਧਾਂਜਲੀ ਦਿੱਤੀ।

ਇੱਕ ਬਿਆਨ ਵਿੱਚ ਜੈਕ ਮੈਰਿਟ ਦੇ ਪਰਿਵਾਰ ਨੇ ਉਸਨੂੰ ਇੱਕ "ਪ੍ਰਤਿਭਾਵਾਨ ਲੜਕਾ" ਦੱਸਿਆ ਅਤੇ ਕਿਹਾ ਕਿ ਮੈਰਿਟ ਦੀ ਮੌਤ ਉਹੀ ਕੰਮ ਕਰਦਿਆਂ ਹੋਈ ਹੈ,  ਜੋ ਕੰਮ ਕਰਨਾ ਉਸ ਨੂੰ ਪਸੰਦ ਸੀ।

"ਜੈਕ ਆਪਣੇ ਸਿਧਾਂਤਾਂ ਮੁਤਾਬਕ ਜੀਵਿਆ, ਉਹ ਬਦਲਾ ਲੈਣ ਦੀ ਬਜਾਏ ਮਾਫ਼ੀ ਅਤੇ ਮੁੜ ਵਸੇਬੇ ਵਿਚ ਵਿਸ਼ਵਾਸ਼ ਰੱਖਦਾ ਸੀ ਅਤੇ ਉਸਨੇ ਹਮੇਸ਼ਾਂ ਹੀ ਕਮਜ਼ੋਰ (ਅੰਡਰਡੌਗ) ਦਾ ਪੱਖ਼ ਲਿਆ।

ਲੰਡਨ ਬ੍ਰਿਜ: ਪੁਲਿਸ ਨੇ ਮਾਰੀ ਹਮਲਾਵਰ ਨੂੰ ਗੋਲੀ

"ਜੈਕ ਇਕ ਸੂਝਵਾਨ, ਵਿਚਾਰਵਾਨ ਅਤੇ ਹਮਦਰਦ ਵਿਅਕਤੀ ਸੀ।

ਬਿਆਨ ਵਿੱਚ ਪਰਿਵਾਰ ਨੇ ਕਿਹਾ, "ਅਸੀਂ ਜਾਣਦੇ ਹਾਂ ਕਿ ਜੈਕ ਕਦੇ ਨਹੀਂ ਚਾਹੇਗਾ ਸੀ ਕਿ ਇਸ ਭਿਆਨਕ ਘਟਨਾ ਨੂੰ ਸਰਕਾਰ ਕੈਦੀਆਂ ਨੂੰ ਹੋਰ ਸਖ਼ਤ ਸਜ਼ਾਵਾਂ ਦੇਣ ਜਾਂ ਜੇਲ੍ਹ ਵਿੱਚ ਲੋਕਾਂ ਨੂੰ ਲੋੜ ਤੋਂ ਵੱਧ ਸਮੇਂ ਲਈ ਨਜ਼ਰਬੰਦ ਰੱਖਣ ਦੇ ਬਹਾਨੇ ਵਜੋਂ ਵਰਤੇ ਕਰੇ।"

ਇਸ ਦੇ ਨਾਲ ਹੀ, ਮਰਹੂਮ ਸਸਕੀਆ ਜੋਨਜ਼ ਦੇ ਪਰਿਵਾਰ ਨੇ ਕਿਹਾ ਕਿ ਉਨ੍ਹਾਂ ਦੀ ਧੀ ਨੂੰ ਅਪਰਾਧਿਕ ਨਿਆਂ ਦੇ ਪੀੜਤਾਂ ਦਾ ਸਮਰਥਨ ਕਰਨ ਦਾ "ਬਹੁਤ ਜਨੂੰਨ" ਸੀ।

ਪਰਿਵਾਰਕ ਬਿਆਨ ਵਿੱਚ ਲਿਖਿਆ ਹੈ, "ਸਸਕੀਆ ਇਕ ਮਜ਼ਾਕੀਆ, ਦਿਆਲੂ ਅਤੇ ਹਾਂਪੱਖੀ ਸੋਚ ਵਾਲੀ ਲੜਕੀ ਸੀ।"

"ਇਹ ਪਰਿਵਾਰ ਲਈ ਇਕ ਬਹੁਤ ਦੁੱਖਦਾਈ ਸਮਾਂ ਹੈ। ਸਸਕੀਆ ਸਾਡੀ ਜ਼ਿੰਦਗੀ ਵਿੱਚ ਇੱਕ ਬਹੁਤ ਵੱਡਾ ਖੱਪਾ ਪਾ ਗਈ ਹੈ ਅਤੇ ਅਸੀਂ ਚਾਹਾਂਗੇ ਕਿ ਸਾਡੀ ਨਿੱਜਤਾ ਦਾ ਪੂਰਾ ਆਦਰ ਕੀਤਾ ਜਾਵੇ"

ਕੈਂਬਰਿਜ ਯੂਨੀਵਰਸਿਟੀ ਦੇ ਉਪ-ਕੁਲਪਤੀ ਨੇ ਕਿਹਾ ਕਿ ਉਹ "ਇਹ ਜਾਣ ਕੇ ਕਾਫ਼ੀ ਦੁਖੀ ਹਨ ਕਿ ਪੀੜ੍ਹਤਾਂ ਵਿੱਚ ਸਟਾਫ਼ ਅਤੇ ਪੁਰਾਣੇ ਵਿਦਿਆਰਥੀ ਸਨ।"

ਕੈਂਬਰਿਜ ਯੂਨੀਵਰਸਿਟੀ ਦੇ ਉਪ-ਕੁਲਪਤੀ ਪ੍ਰੋਫੈਸਰ ਸਟੀਫਨ ਜੇ. ਟੂਪ

ਪ੍ਰੋਫੈਸਰ ਸਟੀਫਨ ਜੇ. ਟੂਪ ਨੇ ਕਿਹਾ ਕਿ ਪੀੜ੍ਹਤ ਯੂਨੀਵਰਸਿਟੀ ਦੇ ਲਰਨਿੰਗ ਟੂਗੈਦਰ ਪ੍ਰੋਗਰਾਮ ਦੇ ਪੰਜ ਸਾਲਾ ਵਰ੍ਹੇਗੰਢ ਮੌਕੇ ਕੈਦੀਆਂ ਦੇ ਮੁੜ ਵਸੇਬੇ ਨੂੰ ਬਾਰੇ ਰੱਖੇ ਇੱਕ ਸਮਾਗਮ ਵਿੱਚ ਹਿੱਸਾ ਲੈ ਰਹੇ ਸਨ।

"ਤਿੰਨਾਂ ਜ਼ਖ਼ਮੀਆਂ ਵਿੱਚੋਂ, ਜਿਨ੍ਹਾਂ ਦੀ ਪਛਾਣ ਜਨਤਕ ਨਹੀਂ ਕੀਤੀ ਗਈ ਹੈ, ਯੂਨੀਵਰਸਿਟੀ ਸਟਾਫ਼ ਦਾ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਲੰਡਨ ਬ੍ਰਿਜ ਹਮਲੇ ਵਿੱਚ ਮਾਰੇ ਨੌਜਵਾਨਾਂ ਦੇ ਪਰਿਵਾਰ ਚਾਹੁੰਦੇ ਹਨ ਕਿ ਉਹਨਾਂ ਦੇ ਪਰਿਵਾਰਕ ਜੀਆਂ ਦੀ ਮੌਤ ਨੂੰ ਸਖ਼ਤ ਹਿਰਾਸਤੀ ਕਾਨੂੰਨ ਬਣਾਉਣ ਦਾ ਆਧਾਰ ਨਾ ਬਣਾਇਆ ਜਾਏ।